|  |
| --- |
| **Regler for:**  **Holdturnering gevær 50 M gældende for sæsonen 2021**  **§ 1**  DGI Skydnings konkurrencebestemmelser i henhold til skyttebogen for de 20 skud er gældende.  **§ 2**  Der skydes holdturnering i klasserne  BK Børne hold  JUN Junior hold  VS Voksen Stilling hold  SE Senior hold  VÅ Voksen Åben hold  Fri Fri  MIX En kombination af Junior eller Voksen og/eller Senior og/eller åben og/eller fri og/eller max 2 BK skytter.  (Kun hvis det ikke er muligt at stille fuldt hold i ovenstående klasser)  Alle deltagende hold består af 4 skytter. Alle 4 skytters resultater tæller med til holdresultatet.  Foreninger kan gå sammen om at stille hold i en pulje. Det vil sige, at en forening må låne skytter fra en anden forening for at kunne stille hold (Se dog § 6).  **§ 3**  Turneringen foregår på hjemmebane og består af 4 omgange, hvoraf 2 afvikles i maj-juni og 2 i august 2021  Vindende hold fra hver gruppe i pulje 1 er Turneringsmester.  Turneringsmester og holdet med flest/næstflest skudte point i hver første gruppe (holdene må ikke være fra samme forening) repræsenterer DGI Midtjylland Skydning ved DGI skydning´s danmarksmesterskab for foreningshold. Må der stilles yderligere op til 2 hold, er det de hold der har skudt flest point blandt resterende hold i puljen og nr. 1 og 2 i pulje 2, forudsat at holdene har deltaget fuldtallig i alle 4 omgange.  (NB! Der afholdes ikke DM for hold i Gruppe M: MIX)  **§ 4**  Indbydelse til deltagelse vil blive udsendt primio maj med tilmeldingsfrist medio juni, kan dog suppleres frem til første aflevering.  Hver forening kan tilmelde et ubegrænset antal hold i de enkelte grupper.  Resultatet af første runde udgør samtidig holdinddeling.  Holdene inddeles i puljer á 3 – 10 hold indenfor hver gruppe.  Hvis der er tilmeldt færre end 3 hold i en gruppe, kan geværudvalget sammenlægge 2 grupper.  Efter turneringsafslutning udpeges en vinder fra hver af de sammenlagte grupper.  **§ 5**  Protester indgives skriftligt til geværudvalget, som behandler protesten inden 8 dage fra  modtagelsen.  **§ 6**  En skytte kan kun stille op for én forening inden for en turnering.  En skytte kan kun skyde på ét foreningshold indenfor en turneringsomgang.  En skytte, der har deltaget på et af foreningens hold 2 gange i træk i en turnering, kan kun deltage på et lavere rangerende hold efter en turneringsomgangs karantæne.  En ulovlig anvendt skytte medfører diskvalifikation af skytten i den pågældende omgang.  **§ 7.a**  Der skydes 5 skud i hver skivetegning, og foreningerne er selv ansvarlige for korrekt bedømmelse af skiverne, hvor den sammenlagte bedømmelse af de 5 skud noteres i nederste højre hjørne af hver skivetegning (Antal point fra maximum).  Det samlede resultat noteres foroven til højre på første skive i sættet. (X-10’ere angives ikke, men der skal være pilmarkering for de skud der er/skal dornes).  ***Stillingsskytter må skyde 20/10/10 dækkende to omgange, forudsat at resultatet indsendes ved først gældende omgang.***  Foreningerne er også selv ansvarlige for korrekt og komplet udfyldelse af holdkort, samt at holdkort er geværudvalget i hænde senest kl. 19.00 de fastlagte dage i ifølge indbydelsen for turneringen på 50M.  **§ 7.b**  Foreningerne anvender egne nummererede skiver.  De anvendte skiver opbevares indtil turneringen er afsluttet og på forlangende indsendes/afleveres skiverne til geværudvalget til stikprøvekontrol.  **§ 8**  For hver turneringsomgang gives der point efter resultaterne i hver pulje.  Lavest scorende hold får 1 point, næstlaveste 2 point osv.  Ved pointlighed noteres holdene for samme pointtal.  Ved for sent aflevering af holdkort noteres holdet for 0 kamppoint, men godskrives for de skudte point. |